સુરતના સલાબતપુરા વિસ્તારમાં રહેતી એક પરિણીતાને તાંત્રિકે હવસનો શિકાર બનાવી પરિણીતા સાથે છેતરપિંડી કરી હતી. ઘટનાની વિગતવાર વાત કરવામાં આવે તો પતિ માંદગીના કારણે બીમાર રહેતો હતો અને પરિણીતાની માથે વધી ગયેલા દેવાની સમસ્યાનો ઉકેલ લાવવા પરણિત મહિલા તાંત્રિક પાસે ગઈ હતી. નડિયાદ ખાતે રહેતી બહેનના કારણે પરિણીતા તાંત્રિકના સંપર્કમાં આવી હતી. મહિલા સામે તાંત્રિકે ઘણા લોકોના દુઃખોને દૂર કરવાની મોટી વાતો કરી હતી. તાંત્રિકની વાતોમાં આવીને પરિણીતાને તાંત્રિક પર ભરોસો થઈ ગયો જેના કારણે તાંત્રિકે સુરત આવી મહિલાના ઘરે વિધિ કરી હતી. વિધિ દરમિયાન રૂપિયા અને સોનાના દાગીના વિધિમાં મૂકાવી ડબલ કરી દેવાની લોભામણી લાલચ આપી હતી. તાંત્રિકની આ વાત સાંભળીને પરિણીતા અને તેનો પતિ તાંત્રિકની વાતોમાં આવી ગયા હતા. તાંત્રિકે પતિની બીમારી સારી કરવાનું અને દેવું માફ કરી માલામાલ કરી દેવાની વાત કરી હતી. પરિણીતા અને તેનો પતિ લાલચમાં આવીને તાંત્રિક પાસે આ વિધિ કરાવવા તૈયાર થઈ ગયા હતા.